Rīgā, 2024. gada 4. janvārī

LĒMUMS Nr. 4/1-1

**Par Sabiedrisko elektronisko plašsaziņas līdzekļu padomes izstrādātās kārtības**

**“Kritēriji VSIA “Latvijas Televīzija” un VSIA “Latvijas Radio” veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem” atzīšanu par spēku zaudējušu**

Ņemot vērā to, ka Covid-19 infekcijas izplatības pārvaldības likums (turpmāk - Covid-19 likums) 2024. gada 1. janvārī ir zaudējis spēku, tai skaitā šā likuma 37.1 pantā ietvertais regulējums, un tādējādi zaudējusi spēku uz Covid-19 likuma pamata izstrādātā un ar Sabiedrisko elektronisko plašsaziņas līdzekļu padomes (turpmāk – Padome) 2023. gada 20. jūlija lēmumu Nr.28/1-1 “Par grozījumiem Kritērijos VSIA “Latvijas Televīzija” un VSIA “Latvijas Radio” veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem” apstiprinātā kārtība “Kritēriji VSIA “Latvijas Televīzija” un VSIA “Latvijas Radio” veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem”, Padome

**nolemj**:

1. Atzīt par spēku zaudējušu ar Padomes 2023. gada 20. jūlija lēmumu Nr. 28/1-1 “Par grozījumiem Kritērijos VSIA “Latvijas Televīzija” un VSIA “Latvijas Radio” veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem” apstiprināto kārtību “Kritēriji VSIA “Latvijas Televīzija” un VSIA “Latvijas Radio” veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem”.
2. Informēt par šo lēmumu VSIA “Latvijas Televīzija” un VSIA “Latvijas Radio”.
3. Publicēt šo lēmumu Padomes tīmekļvietnē.
4. Atbildīgais Padomes loceklis par šī lēmuma izpildes kontroli ir Jānis Siksnis.

Lēmums stājas spēkā tā pieņemšanas brīdī.

Lēmums ir sagatavots un parakstīts elektroniski ar drošu elektronisku parakstu uz 1 (vienas) lapas.

**Padomes priekšsēdētājs** (*paraksts*)\*  **Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU